Komisijos reglamentas (EB) Nr. 2390/1999
1999 m. spalio 25 d.
nustatantis Reglamento (EB) Nr. 1663/95 dėl apskaitos informacijos, kurią valstybės narės turi parengti Komisijai EŽŪOGF Garantijų skyriaus sąskaitų apmokėjimui atlikti, formos ir turinio taikymo išsamias taisykles
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į 1970 m. balandžio 21 d. Tarybos reglamentą (EEB) Nr. 729/70 dėl bendrosios žemės ūkio politikos finansavimo [1], su paskutiniais pakeitimais, padarytais Reglamentu (EB) Nr. 1287/95 [2], ypač į jo 4 straipsnio 6 dalį,
atsižvelgdama į 1995 m. liepos 7 d. Komisijos reglamentą (EB) Nr. 1663/95, nustatantį išsamias Tarybos reglamento (EEB) Nr. 729/70 dėl EŽŪOGF Garantijų skyriaus sąskaitų apmokėjimo tvarkos taikymo taisykles [3], su paskutiniais pakeitimais, padarytais Reglamentu (EB) Nr. 2245/1999 [4], ypač į jo 2 straipsnio 3 dalį,
kadangi:
(1) reikia nustatyti Reglamento (EB) Nr. 1663/95 2 straipsnio 1 dalyje nurodytos informacijos apskaitos formą bei turinį ir reikia panaikinti 1999 m. spalio 3 d. Komisijos sprendimą C(96) 2732, nustatantį Reglamento (EB) Nr. 1663/95 dėl apskaitos informacijos, kurią valstybės narės turi parengti Komisijai EŽŪOGF Garantijų skyriaus sąskaitų apmokėjimui atlikti, formos ir turinio taikymo išsamias taisykles;
(2) valstybėms narėms reikia suteikti pakankamai laiko, per kurį jos galėtų pakeisti savo kompiuterines sistemas, ir I priede reikia atitinkamai atskirti 1999 m. spalio 16 d. prasidedančių 2000-ųjų prekybos metų duomenis ir 2000 m. spalio 16 d. prasidedančių 2001-ųjų prekybos metų duomenis;
(3) kompiuterine forma persiųsta informacija turi būti konfidenciali ir saugi;
(4) Europos žemės ūkio orientavimo ir garantijų fondo komitetas nepateikė savo nuomonės per jo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1663/95 2 straipsnio 1 dalyje nurodyti apskaitos informacijos forma bei turinys ir šio reglamento I priede ("X lentelė"), II priede (Kompiuterinių bylų persiuntimo EŽŪOGF techninės specifikacijos) ir III priede ("Atmintinė") nurodytas jos persiuntimo būdas.
2 straipsnis
1. Visos valstybės narės turi parengti Komisijai visą informaciją apie I priedo lentelėje "X", "A" arba "B" paženklintų biudžeto punktų atskiras operacijas, kuriomis vykdomos ir gaunamos išmokos iš EŽŪOGF Garantijų skyriaus. Tokia informacija turi būti laikoma kompiuterinių registrų forma.
2. Koordinuojančios institucijos, laikydamosi II priede išdėstytų techninių specifikacijų, per 30 darbo dienų persiunčia tokią kompiuterinę informaciją Komisijai, kai ši to pareikalauja raštu ir naudoja tą informaciją vien tik dokumentacijai rengti bei patikrinimams vietoje atlikti.
3. Komisija užtikrina, kad valstybių narių persiųsta informacija būtų konfidenciali ir saugi.
3 straipsnis
Komisijos sprendimas C(96) 2732 panaikinamas.
4 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1999 m. spalio 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. spalio 25 d.